V sezoni 1980 so moštva Cosworth DFV naredila velik napredek na aerodinamičnem področju, zato je Ferrari predstavil močno izboljšano verzijo dirkalnika 312T4, 312T5. Dirkalnik zaradi preširokega motorja ni bil zanesljiv, bil je počasen in zato ni bil konkurenčen. Prvič po sezoni 1973 Ferrari ni zabeležil niti ene zmage v celi sezoni, v konstruktorskem prvenstvu pa so končali na le desetem mestu. Scheckter se je po tem, ko se mu na Veliki nagradi Kanade sploh ni uspelo kvalificirati na dirko, in po tem, ko je zbral vsega dve točki v prvenstvu, upokojil po koncu sezone.